Ciara Mageean

Ciara Mageean (Portaferry, 1992ko martxoaren 12a) Ipar Irlandako distantzia ertaineko korrikalaria da. Irlandako selekzioarekin hartzen du parte lasterketatan.

Ibilbidea 
Gazte mailan munduko txapelketan zilarrezko dominak eskuratu zituen 800 eta 1.500 metrotako lasterketatan, baina helduen lasterketatan hasi zenean lesioa izan zuen eta 23 urte bete artean geldi egon behar izan zuen.

1.500 metrotako lasterketan espezializatu da. 2016an Rioko Olinpiar Jokoetan hartu zuen parte eta finalerdiak jokatu zituen. 2021ean Tokioko Olinpiar Jokoetan ere ez zuen emaitza aipagarririk izan. 

2022an Europako txapelketatan eta Commonwealth Jokoetan zilarrezko dominak eskuratu ditu, bietan ere Laura Muir eskoziarraren atzetik. Diamante Ligari dagokionez Bruselako frogan irabazlea izan zen eta finalean bigarren egin zuen Faith Kipyegon kenyatarraren atzetik.

Nazioarteko emaitzak

Zirkuituko garaipenak eta tituluak 
 Diamante Ligan:
 Memorial Van Damme (Brusela): 2022 (1.500 m)
 Irlandako txapelketa:
 800 m = 2015, 2017, 2018, 2019
 1.500 m = 2014, 2016, 2018
 Irlandako txapelketa (Indoor)
 800 m = 2016
 1.500 m = 2017, 2019

Marka pertsonalak 
 800 m = 1:59.69 (Berna, 2020)
 1.000 m = 2:31.06 (Monako, 2020)
 1.500 m = 3:56.63 (Brusela, 2022)
 1.500 m (Indoor) = 4:06.42 (Boston, 2020)
 Milia bat = 4:19.03 (Monako, 2019)

Erreferentziak

Kanpo estekak 

Down konderriko jendea
Erresuma Batuko atletak
Ipar Irlandako kirolariak
Irlandako atletak
2016ko Udako Olinpiar Jokoetako atletak
2020ko Udako Olinpiar Jokoetako atletak